**DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-180 „DĖL MOKESČIO UŽ MOKSLĄ RAJONO NEFORMALIOJO VAIKŲ ŠVIETIMO ĮSTAIGOSE NUSTATYMO“ DALINIO PAKEITIMO**

2020 m. balandžio 24 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba nusprendžia:

Papildyti Rokiškio rajono savivaldybės tarybos 2015 m. rugpjūčio 28 d. sprendimą Nr. TS-180 „Dėl mokesčio už mokslą rajono neformaliojo vaikų švietimo įstaigose nustatymo“ 6 punktu:

„6. Karantino Rokiškio savivaldybės teritorijoje paskelbimo laikotarpiu atleisti nuo mokesčio už mokslą neformaliojo vaikų švietimo įstaigose ir kitų neformaliojo vaikų švietimo teikėjų vykdomose programose besimokančius vaikus.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. RUGPJŪČIO 28 D. SPRENDIMO NR. TS-180 „DĖL MOKESČIO UŽ MOKSLĄ RAJONO NEFORMALIOJO VAIKŲ ŠVIETIMO ĮSTAIGOSE NUSTATYMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Atsižvelgiant į susidariusią nepalankią epideminę COVID-19 (koronavirusinės infekcijos) situaciją, sprendimo projektu siūloma pakeisti Rokiškio rajono savivaldybės tarybos 2015 m. rugpjūčio 28 d. sprendimą Nr. TS-180 „Dėl mokesčio už mokslą rajono neformaliojo vaikų švietimo įstaigose nustatymo“ ir karantino paskelbimo laikotarpiu atleisti nuo mokesčio už mokslą neformaliojo vaikų švietimo įstaigose ir kitų neformaliojo vaikų švietimo teikėjų vykdomose programose besimokančius vaikus.

**Šiuo metu esantis teisinis reglamentavimas.** Rokiškio rajono savivaldybės tarybos 2015 m. rugpjūčio 28 d. sprendimas Nr. TS-180 „Dėl mokesčio už mokslą rajono neformaliojo vaikų švietimo įstaigose nustatymo“, Lietuvos Respublikos Vyriausybės 2020 kovo 14 d. nutarimas Nr. 207 ,,Dėl karantino Lietuvos Respublikos teritorijoje paskelbimo“.

**Sprendimo projekto esmė.**

Karantino paskelbimo laikotarpiu atleisti nuo mokesčio už mokslą neformaliojo vaikų švietimo įstaigose ir kitų neformaliojo vaikų švietimo teikėjų vykdomose programose besimokančius vaikus, kadangi mokymas vyks nuotoliniu būdu.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – sumažės neformaliojo vaikų švietimo įstaigų specialiųjų programų lėšos.

**Kokia sprendimo projekto nauda Rokiškio rajono gyventojams.** Karantino paskelbimo laikotarpiu nereikės mokėti už vaikų mokslą neformaliojo švietimo įstaigose.

**Finansavimo šaltiniai ir lėšų poreikis**.

Sumažės neformaliojo vaikų švietimo įstaigų specialiųjų programų lėšos, metų pabaigoje galimas lėšų trūkumas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė